লাবনী, সৃবর্ণা, দৃষ্টি ও সাথীসহ অনেকের অভিযোগ নাইটগার্ড হাসেম দায়িত্ব নেওয়ার পর থেকে এই সমস্যা হচ্ছে। রাতে নাইটগার্ড মেয়েদের বাথরুম ব্যবহার করে নোংরা করে রাখেন।অভিভাবকদেরও প্রশ্ন মেয়েদের বাথরুম নাইটগার্ড কেন ব্যবহার করবেন? তাছাড়া নাইটগার্ডের চলাফেলা ও কথাবার্তা অশ্লীল বলেও মেয়েরা অভিযোগ করেন।এ ব্যাপারে নাইট গার্ড হাসেমের সঙ্গে কথা হলে তিনি তার বিরুদ্ধে আনিত অভিযোগ অস্বীকার করেন।ঝিনাইদহ কৃষি প্রশিক্ষণ ইন্সটিটিউটের অধ্যক্ষ আব্দুল কাদের জানান, ছাত্রী হোস্টেলে ৫০ জন মেয়ে আছে। মেয়েরা ভয় পায় বলে সেখানে মিলাদও দেওয়া হয়েছে।তিনি আরও বলেন, শুনছি নাইটগার্ড এই ঘটনার সঙ্গে জড়িত। তিনিই ভূত সেজে ভয় দেখিয়েছে। আমি একটি জরুরি কাজে ঢাকায় আসছি। তবে দ্রুতই নাইটগার্ডকে দায়িত্ব থেকে অব্যহতি দেয়া হবে বলে জানান অধ্যক্ষ।